Antilliaans Dagblad

Antilliaans Dagblad, AD of korant AD, ta un matutino na idioma hulandes ku ta wòrdu distribuí riba e islanan Aruba, Boneiru, Kòrsou i Sint Maarten. E ta establesé na Kòrsou i huntu ku Amigoe e ta e úniko korant na idioma hulandes publiká den Karibe Hulandes. 

 Historia 
E korant ta aparesé desde promé di desèmber 2003. Inisialmente e tabata un anekso di e edishon karibense di e korant hulandes "Algemeen Dagblad", ku a wòrdu publiká entre 1995 i 2004.75 jaar Algemeen Dagblad (1): Terugblik op een duur Caribisch aventuur, Dossierkoninkrijksrelaties.nl (28 di aprel 2021) Doño i hefe di redakshon tabata René Zwart. Ku tempu korant AD ta logra un lugá den prensa antiano i ta trese tantu notisia lokal i regional komo notisia foi Hulanda i restu di mundu. Na mei 2008 Mike Willemse ta atkeri e korant, pa kual e ta fungi tambe komo direktor i hefe di redakshon.thumb|left|200px|Sede di korant AD na Scharlooweg 31, Willemstad.

AD tin su sede den bario di Scharloo, Willemstad den un edificio históriko monumental. E redakshon i imprenta di e korant ta establesé na Kòrsou. E korant tambe ta wòrdu distribuí internashonalmente den formato digital. Den su edishon riba internet por lesa un parti di e artíkulonan di Antilliaans Dagblad.

Kategoria:Korant
Kategoria:Kòrsou